A 2. Csatacirkáló raj tagjaként, C. F. Sowerby kapitány irányítása alatt a "Queen Mary" is részt vett a skagerraki csatában, 1916. május 31-én. A csata során a hajó találatokat kapott az "SMS Seydlitz" 280 mm-es ágyúitól. Az első találatok a Q majd az A és B lövegtornyokat érték, majd a hajó egyik lőszerraktárát érte találat, ami miatt süllyedni kezdett. A legénység 1266 tagjából mindössze 21 fő menekült meg. A hajó nem keverendő össze a RMS Queen Mary óceánjáróval, mind a csatacirkáló, mind az óceánjáró V. György brit király feleségéről, Mária királynéról kapta a nevét.